Telaga Suriram

Telaga Suriram ialah sebuah filem seram Malaysia 2025 arahan Osman Ali dan dibintangi oleh Maya Karin, Nabila Huda, Farid Kamil, Scha Alyahya, Puteri Rafasya
dan Ellie Suriaty serta aktor kenamaan asal Indonesia yakni Fauzi Baadilla. Filem ini telah ditayangkan kepada umum pada 1 Mei 2025.

 Sinopsis  
Pada tahun 1985, Suriram, gadis kesayangan berusia 10 tahun dari sebuah kampung terpencil, telah hilang, menyebabkan komuniti yang erat itu terjerumus ke dalam kekacauan dan ketidakpercayaan. Apabila jasadnya yang tidak bernyawa ditemui di telaga kampung, lemas dalam keadaan misteri, bisikan mengenai pengorbanan syaitan tersebar dengan pantas. Ketika ketakutan penduduk kampung semakin meningkat, satu kebenaran yang menakutkan mula terdedah – rahsia lama, malu yang terkubur, dan dosa yang dilupakan perlahan-lahan dibongkar.

Namun, kengerian tidak berakhir dengan kematiannya. Hantu Suriram mula mengganggu kampung itu, menyeksa penduduknya, dan memecahbelahkan jiran-jiran. Maimon, seorang terpinggir yang bisu, dipenjarakan dengan kejam atas tuduhan, sementara ibu Suriram yang berduka, Rohaya, berada di ambang kegilaan, dihantui oleh roh anak perempuannya.

Masuklah Insp. Kamila, seorang penyiasat yang bertekad dari bandar, yang dipanggil untuk menyelesaikan pembunuhan itu. Namun, apabila dia menyelidik lebih dalam ke dalam misteri itu, roh Suriram semakin kuat, dan lebih banyak nyawa terkorban. Zakir, anak yang dihormati ketua kampung Hj Mulok, bergelut untuk mengekalkan ketenteraman, mengetahui bahawa roh Suriram bukan sekadar gangguan - ia adalah ramalan menakutkan tentang nasib yang mengerikan yang mengancam untuk memusnahkan mereka semua.

Pelakon
 Maya Karin sebagai Rohaya
 Nabila Huda sebagai Maimon
 Farid Kamil sebagai Zakir
 Scha Alyahya sebagai Inspektor Karmila
 Puteri Rafasya sebagai Suriram
 Ellie Suriaty sebagai Mak Tijah
 Fauzi Baadila sebagai Sopiyan
 Zack Zabhas sebagai Hj. Mulok
 Sri Idrina sebagai Manisah
 Amar Bahri Shafiee sebagai Jabet
 Shahidan Izwan sebagai Kasa
 Naza Manas sebagai Long Derani
 Boot Sharade
 Hakimi Rejab
 Hamley Hamdah
 Shamer Rashid
 Syrul Ezwan
 Ayu Ayuni
 Faha Azhar
 Aishah Agil
 Miny Ghazy
 Een Affendy
 Arfie Shah

Produksi
Filem ini mempunyai kos produksi sebanyak RM 3 Juta. Pengembaraan filem ini diadakan di Kodiang, Perlis dan Gopeng selama setahun dengan 6 bulan rehat.Filem ini menjalani pengambaraan semasa tempoh Perintah Kawalan Pergerakan dimana hampir separuh krew penerbitan dijangkiti Covid-19. Pihak krew turut mendakwa diganggu semasa tempoh penggambaraan dijalankan. Proses skrip sehingga pasca produksi mengambil tempoh masa tiga tahun.

Jalan cerita filem ini mengambil inspirasi dari pengalaman sendiri Osman Ali semasa kecil. Maya Karin sangat menjiwai watak Rohaya sehingga rakaman suara ngilai Rohaya berjaya dilakukan untuk beberapa kali sahaja.

Runut Bunyi
Lagu OST bagi filem ini ialah Sesal oleh Siti Nurhaliza.Pelancaran lagu ini telah dilakukan di Pusat Dagangan Dunia Kuala Lumpur pada 15 April 2025.

 Sambutan 
 Kutipan pecah panggung 
Jadual kutipan pawagamTelaga Suriram (1 Mei – sekarang)Tempoh TayanganKutipan kumulatif5 hari (hingga 7 Mei 2025)RM1.2 juta14 hari (hingga 14 Mei 2025)RM1.5 juta
Tarikh tayangan asal filem ini ialah 30 Mac 2025, sebelum dianjak 1 bulan lewat.Filem ini telah ditayangkan di pawagan pada 1 Mei 2025 dan berjaya menjadi 10 filem teratas pada minggu tayangan.

Ulasan
Rata-rata ulasan filem ini ialah negatif. Terence Toh dari Free Malaysia Today memuji sinematografi filem ini dan lakonan Nabila Huda namun mengkritik plot filem yang longgar. Portal gaya hidup Budiey.com mengulas filem ini mempunyai skrip yang tidak kuat dan tempoh masa yang terlalu panjang.

Dennis Chua dari New Straits Times memuji lakonan mantap barisan pelakon dan arahan Osman Ali.

 Pautan luar 


Rujukan

Kategori:Filem 2025
Kategori:Filem Malaysia tahun 2025
Kategori:Filem seram Malaysia
Kategori:Filem arahan Osman Ali